En ulykke ved Sønderup tilkørslen torsdag eftermiddag skabte lang kø på motorvejen. Begge spor i nordgående retning blev umiddelbart spærret, men det ene spor er nu igen åbnet for trafik. Det er endnu uvist hvordan og hvorfor, ulykken skete, men det var to personbiler, der stødte sammen. Den ene kørte med en trailer. En af de involverede biler lander på taget. Ulykken skete fem minutter i fire. Motorvejen er fortsat spærret i et spor fra Hobro mod Aalborg mellem Sønderup og serviceanlæg Himmerland Øst. Bilister opfordres til at nedsætte hastigheden, der er politi og redningsmandskab på stedet.

Referat:
Ulykke på motorvej E45 ved Sønderup tilkørsel skabte masser af kø.